Obafemi Martins

Obafemi Akinwunmi Martins (født 28. oktober 1984 i Lagos i Nigeria) er en nigeriansk fotballspiller. Han spiller for øyeblikket for den kinesiske klubben Shanghai Greenland Shenhua. I sin profesjonelle karriere har han spilt for tyske VfL Wolfsburg, italienske Internazionale og Newcastle, Levante, Rubin Kazan, Wolfsburg og Birmingham.

Han spilte sin første kamp for Inters A-lag i desember 2002 mot Parma FC. I 2005 signerte ham en kontrakt med Inter som gikk til 2010. Men etter at Hernan Crespo og Zlatan Ibrahimovic kom til klubben, så ble det trangt om plassene, og 24. august 2006 signerte han en kontrakt på fem år med Newcastle. Overgangssummen var på £10 millioner.
På St.James Park har han blitt en publikumsfavoritt, kjent for sine spektakulære scoringer og ikke minst hans akrobatiske feiringer.
29. Juli 2009 ble Martins solgt til Wolfsburg fra Newcastle for £9 millioner. Her hadde han mindre suksess etter å ha blitt kontinuerlig benket for superduoen Grafite og Edin Džeko, og etter bare ett år på Volkswagen Arena ble han solgt til Rubin Kazan. Han sa til pressen at å komme til Rubin ville bli "en ny begynnelse", men at han kom til å savne det gode samholdet i Wolfsburg, og spesielt det gode vennskapet han hadde fått med spillerne Réver, Sascha Riether og Marcel Schäfer.

Meritter

Inter 
 Serie A-vinner: 2005/06
 Coppa Italia-vinner: 2004/05 og 2005/06
 Italiensk supercup-vinner: 2004/05 og 2005/06

Eksterne lenker 
 
 

Nigerianske fotballspillere
Spillere i Fotball-VM 2010
Fotballspillere for FC Internazionale Milano
Fotballspillere for Newcastle United FC
Fotballspillere for VfL Wolfsburg
Fotballspillere for FK Rubin Kazan
Fotballspillere for Birmingham City FC
Fotballspillere for AC Reggiana 1919
Personer fra Lagos
Fødsler i 1984